Teine võimalus! Need staarihakatised laulavad pühapäeval “Eesti otsib superstaari“ lohutusvoorus(3)
Täna avalikustati pühapäevase „Eesti otsib superstaari“ saate ehk lohutusvooru võistlejad, kelle on välja valinud kohtunikud Mihkel Raud, Birgit Sarrap ja Koit Toome. Kohtunike otsusega pääsevad lohutusvooru mitu talendikat noor superstaarihakatist.
Kümne õnneliku nimed tehti teatavaks TV3 saates „Stuudio“, kus selgus, kes on need õnnelikud lauljad, kes lohutusvooru pääsevad. Kohtuniketrio Raud-Sarrap-Toome otsustas uue võimaluse anda Sarah Neharile, Carlos Liivale, Rute Trochynskyile, Meelis Kesperile, Margareth Mürgile, Carolin Škerinile, Anders Maaniidule, Ant Nurhanile, Silver Piirojale ja Helene Hermiine Tammele.
Nemad saavadki nüüd uue võimaluse end tõestada ja teenida välja koht „Eesti otsib superstaari“ finalistide seas.
„Eesti otsib superstaari“ üheksanda hooaja kümne finalisti sekka on televaatajate valikuga juba pääsenud Sebastian Jasinski, Hans Markus Danilas, Marta Lotta Kukk, Robin Kristofer Kukk, Maria Rander ja Robert Reesar.
„Eesti otsib superstaari“ kolmas stuudiovoor ehk lohutusvoor, kus selguvad viimased neli finalisti, algab TV3 otse-eetris pühapäeval kell 19.30.